ZAPISNIK

7. sjednice Vijeća Mjesnog odbora Miroševec

održane 14. prosinca 2021. u prostorijama mjesne samouprave

Miroševečka cesta 131, s početkom u 20,00 sati

NAZOČNI ČLANOVI: Dijana Bačani, Sanja Kelčec Ključarić, Mario Lucić, Krešimir Huzek i Zdravko Mišić

Predsjedava: Dijana Bačani

Zapisnik vodi: Dijana Bačani

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 6. sjednice održane 22. studenog 2021.

Predsjednica predlaže dopunu dnevnog reda koju Vijeće jednoglasno prihvaća te utvrđuje

DNEVNI RED

Zahtjev za povremeno korištenje prostora mjesne samouprave, Miroševečka cesta 131

Bandić Milan 365 Stranka rada i solidarnosti

Socijaldemokratska partija Hrvatske

Blok umirovljenici zajedno

Sindikat umirovljenika Hrvatske

Hrvatska demokratska zajednica

Domovinski pokret

Zahtjev stanara za novu regulaciju prometa u Ulici Vrbanići 2. odvojak – donošenje zaključka;

Zamolba Dječjeg vrtića Kolibri za uređivanje betonskih kocki – donošenje zaključka;

Pitanja, prijedlozi i obavijesti.

AD 1. Zahtjev za povremeno korištenje prostora mjesne samouprave, Miroševečka cesta 131

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Odobrava se povremeno korištenje prostora u objektu mjesne samouprave Miroševec, Miroševečka cesta 131

Političkoj stranci Bandić Milan 365 – Stranka rada i solidarnosti – ponedjeljkom od 20,00 do 21 sat

Političkoj stranci Socijaldemokratska partija Hrvatske – četvrtkom od 18,00 do 20,00 sati

Političkoj stranci Blok umirovljenici zajedno – petkom od 18,00 do 20,00 sati

Sindikatu umirovljenika Hrvatske – utorkom od 18,00 do 23,00 sata i subotom od 18,00 do 24,00 sata

Političkoj stranci Hrvatska demokratska zajednica – ponedjeljkom od 19,00 do 20,00 sati

Političkoj stranci Domovinski pokret – utorkom od 20,00 do 21,00 sat

AD 2. Zahtjev stanara za novu regulaciju prometa u Ulici Vrbanići 2. odvojak

Obzirom na ponovljeni zahtjev stanovnika ulice Vrbanići 2. odvojak, Vijeće je ponovno raspravljalo o navedenom zahtjevu, te jednoglasno donosi

ZAKLJUČAK

Obzirom na opetovano traženje stanovnika ulice Vrbanići 2. odvojak za novu regulaciju prometa u ulici Vrbanići 2. odvojak, odnosno postavljanje prometnog znaka „zabrana prometa za teretna motorna vozila iznad 3,5 t, osim komunalnih i dostavnih vozila“, Vijeće predlaže održavanje komisijskog očevida uz prisustvo djelatnika stručnih službi prometne struke, a radi dobivanja stručnog mišljenja o gore predloženom.

AD 3. Zamolba Dječjeg vrtića Kolibri za uređivanje betonskih kocki

U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Zamolbu Dječjeg vrtića Kolibri za uređivanje betonskih kocki u Područnom objektu Potočić, Miroševečka cesta 89, Vijeće će razmatrati prilikom utvrđivanja prijedloga prioriteta za Plan komunalnih aktivnosti Gradske četvrti Gornja Dubrava u 2023.

KLASA:026-02/21-002/2242

URBROJ:251-06-11-510-21-2

U Zagrebu, 14. prosinca 2021.

Zapisnik sastavila: Dijana Bačani

Predsjednica

Vijeća Mjesnog odbora Miroševec

Dijana Bačani